Gold ETF เหมาะกับนักลงทุนประเภทไหน “KG 965”
นักลงทุนในบ้านเราส่วนใหญ่เป็นนักลงทุนระยะสั้น มักมองผลตอบแทนที่เร็ว แต่ว่าผมเองยังพบว่ามีนักลงทุนอีกกลุ่มหนึ่งที่เป็นบลูโอเชียนที่ชอบลงทุนความเสี่ยงต่ำ
17 ต.ค. 2554

นักลงทุนในบ้านเราส่วนใหญ่เป็นนักลงทุนระยะสั้น มักมองผลตอบแทนที่เร็ว แต่ว่าผมเองยังพบว่ามีนักลงทุนอีกกลุ่มหนึ่งที่เป็นบลูโอเชียนที่ชอบลงทุนความเสี่ยงต่ำ 
โดย..นพ.กฤธรัตน์ หิรัณยศิริ
แต่มีผลตอบแทนแน่นอนและไม่ต้องสูงมากนัก แต่เป็นผลตอบแทนที่ดีกว่าเงินฝากธนาคาร และแน่นอนต้องชนะเงินเฟ้อ ปีนี้ตัวเลขทางการประเมินว่าเงินเฟ้อจะอยู่ประมาณ 4% แต่ถ้าเรามองเรื่องภาวะน้ำท่วม และ After Effect จะมองได้ว่าอาจจะเกิดอัตราเงินเฟ้อเพิ่มขึ้นไม่น้อยกว่า 1% ขึ้นไป เพราะพืชผลทางการเกษตรเสียหายอย่างมาก และการบูรณะซ่อมแซมน่าจะมีการเร่งทำตอนช่วงปลายปีอย่างมากของจะแพง
Gold ETF ก็คือ การลงทุนในทองคำแท่งนั่นเอง ซึ่งพยายามทำให้สามารถเป็นหน่วยลงทุนแทนที่จะเรียกเป็นบาททองคำ ทำให้หน่วยมันมีขนาดเล็กลง โดยสินค้าอ้างอิงเป็นทองคำแท่งจริงๆ ที่ซื้อแล้วมาเก็บไว้ในประเทศไทย ซึ่งนำโดย บลจ.กสิกรไทย กำลังเปิดให้จอง IPO ระหว่างวันที่ 1319 ต.ค.นี้ ข้อดีของกองทุนนี้คือ ใช้ทองคำมาตรฐานทองไทยที่ประชาชนทั่วไปสามารถเห็นราคาของสมาคมเอามาเปรียบเทียบได้โดยตรงทันที เพราะจะเป็นราคา Gold Spot ที่เป็นปัจจุบันไม่ใช่ราคา Gold Futures ดังนั้นนักลงทุนก็จะสามารถลงทุน Gold ETF ในลักษณะระยะสั้นเพื่อเก็งกำไรซื้อง่ายขายคล่องก็ได้ เพราะจะเริ่มจดทะเบียนเข้าตลาดหลักทรัพย์ตั้งแต่วันที่ 28 ต.ค.นี้ นักลงทุนสามารถซื้อขายผ่านตลาดหลักทรัพย์ได้สะดวก ดังนั้นนักลงทุนที่ต้องการซื้อแล้วเก็บยาวๆ ครึ่งปี 1 ปี หรือ 2 ปีขึ้นไปก็สามารถทำได้เช่นเดียวกัน เพราะเป็นกองทุนเปิดไม่มีหมดอายุ
กองทุนทองคำของกสิกรไทยนี้ใช้ชื่อว่า “KG 965” จะให้ผลตอบแทนใกล้เคียงกับผลตอบแทนของทองคำแท่งทุกประการ โดยที่ข้อสำคัญก็คือมีสินทรัพย์ค้ำประกัน 100% เป็นทองคำแท่ง ซึ่งซื้อผ่านพันธมิตรผู้ค้าทองคำรายใหญ่ 3 ราย โดยเฉพาะ MTS Gold แม่ทองสุก โดยผ่านการตรวจมาตรฐานโดยสถาบันวิจัยและพัฒนาอัญมณีแห่งชาติ (องค์กรมหาชน) พร้อมกับควบคุมระบบตรวจสอบของตลาดหลักทรัพย์ผ่านสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ดังนั้นนักลงทุนที่เป็นนักลงทุนระยะยาวที่ต้องการความเสี่ยงต่ำจึงเหมาะในการซื้อ Gold ETF เก็บ โดยในระยะช่วง 5 ปีที่ผ่านมา ทองคำแท่งให้ผลตอบแทนดีกว่าหุ้นธนาคารด้วยซ้ำไป ดังนั้นถ้าเทียบคร่าวๆ แบบนี้จะพอบอกได้ว่าการซื้อ Gold ETF เป็นหุ้นเก็บในพอร์ตระยะยาวก็พอที่มั่นใจในผลตอบแทนได้ในระดับหนึ่งเช่นเดียวกัน 
สิ่งที่สำคัญในช่วง IPO ก็มีการทำโปรโมชันทำให้นักลงทุนสามารถได้เงิน Cash Back กลับสูงสุดได้ถึง 2 หมื่นบาท และยังมีโปรโมชันจากผู้ค้าทองคำที่แจกทองสำหรับนักลงทุนรายใหญ่ที่ซื้อมากกว่า 10 ล้านบาทขึ้นไปด้วย นั่นหมายความว่า แทนที่ท่านจะซื้อทองคำในวันที่ 19 ต.ค. แต่ท่านกลับมาลงทุนซื้อ Gold ETF ในวันสุดท้ายของ IPO ซึ่งจะใช้ราคาในวันที่ 19 ต.ค. เป็นตัวกำหนดราคาหน่วยในช่วง 17.00 น. พร้อมลดราคาบาทละ 50 บาท หมายความว่าท่านจะได้รับส่วนลดประมาณ 50 บาทต่อบาททองคำ (โดยคำนวณเงิน Cash Back เงินที่ท่านจะได้กลับ เปรียบเหมือนส่วนลดที่ท่านจะได้รับ)
นักลงทุนที่สนใจสามารถติดต่อสั่งจองได้ที่สำนักงานใหญ่ MTS Gold แม่ทองสุก Call Center : 022225959 หรือสามารถสั่งซื้อผ่านธนาคารกสิกรไทยทุกสาขา ทั้งกรุงเทพฯ และปริมณฑล เพียงท่านเลือกลงทุนกับ MTS แม่ทองสุก ท่านก็จะได้โปรโมชันดังกล่าวเช่นเดียวกัน 
การลงทุนมีความเสี่ยง นักลงทุนควรใช้วิจารณญาณในการตัดสินใจก่อนการลงทุน
วิเคราะห์ราคาทองคำทางเทคนิค
ราคาทองคำยังเคลื่อนไปในทิศทาง Sideway โดยมีการบีบช่วงการซื้อขายแคบลงมาในกรอบ 1,6501,690 เหรียญสหรัฐ โดยเป็นการยกระดับล่างขึ้นมาจากเดิมสูงขึ้น โดยเคลื่อนตัวในลักษณะ Sideway Up และเราคาดว่าน่าจะมีการขึ้นไปทดสอบที่ระดับ 1,700 เหรียญสหรัฐ ได้ในสัปดาห์นี้ Oscillator ของทองคำในระยะสั้นเข้าสู่สัญญาณบวกโดยเป็นลักษณะของการหยุดตก และกำลังสะสมพลังที่จะปรับตัวสูงขึ้นได้ โดยทองคำมีแนวต้านสำคัญอยู่ที่ระดับ 1,700 เหรียญสหรัฐ ซึ่งถ้าทะลุแนวนี้ขึ้นไปได้มากกว่า 2 วัน ราคาทองคำจะเข้าสู่ภาวะขาขึ้นไปได้อย่างทันที ในระยะกลางกับระยะยาว ยังแนะนำให้นักลงทุนเข้าซื้อสะสมอย่างต่อเนื่อง เพราะมองว่าเป็นทิศทางขาขึ้น ยังคาดว่าภายในปลายปีนี้ระดับราคาน่าจะขึ้นไปทดสอบจุดสูงสุดเดิมที่บริเวณ 1,900 เหรียญสหรัฐได้ m